A suya luita más important, seguntes diciba, yera la de mirar de superar os propios demonios, miedos y  inseguridatz. En primeras, resumió as suyas creyencias en dicir "Dios ye a Verdat", ta rematar correchindo-se él mesmo y dicir que "a Verdat ye Dios". A primer sentencia li pareixeba insuficient, perque podeba pensar-se que Gandhi usaba o concepto de Verdat ta describir Dios, más que no ta definir a esencia entera de Dios. Ta la filosofía de Gandhi, a satya ye Dios. Comparte as caracteristicas d'o concepto hindú de Dios, u Brahman.